దిగువ శ్రేణి పట్టణాలకు కూడా విమాన సౌకర్యం అందించడానికి ప్రవేశపెట్టిన రీజనల్ కనెక్టివిటీ స్కీమ్ ‘ఉడాన్’లో భాగంగా రెండో విడత బిడ్డింగ్ ప్రక్రియ ప్రారంభమైంది. వివిధ రూట్లలో విమానాలు నడపడానికి ఆసక్తిగల విమానయాన సంస్థలు బిడ్డింగ్ దాఖలు చేయవచ్చని రాజు తెలిపారు. గురువారం నాడు ఢిల్లీలోని తన కార్యాలయంలో ఏర్పాటు చేసిన విలేకరుల సమావేశంలో ఆయన మాట్లాడారు. మొదటి విడతలో ఉడాన్కు మంచి స్పందన రావడంతో రెండో విడతను ప్రారంభించామని తెలిపారు. కొన్ని నిబంధనలు మార్చినట్లు వెల్లడించారు.  పథకంలో భాగంగా హెలికాప్టర్ ప్రయాణంలో కూడా కొన్ని మార్పులు తీసుకకొచ్చామని తెలిపారు. ఆంధ్రప్రదేశ్లోని గన్నవరం విమానాశ్రయాన్ని అంతర్జాతీయ స్థాయి విమానాశ్రయంగా ప్రకటిస్తూ కేంద్ర మంత్రివర్గం నిర్ణయం తీసుకున్న నేపథ్యంలో విస్తరణకు రాష్ట్ర ప్రభుత్వం 700 ఎకరాల భూమిని కేటాయించిందని గుర్తు చేశారు. వేగంగా పనులు జరుగుతున్నాయని, త్వరగా దీన్ని పూర్తి చేయడానికి చర్యలు తీసుకుంటున్నామని వివరించారు.
diguva shreni pattanaalaku kuudaa vimana soukaryam andinchadaaniki pravesapettina reasenal connectivity skeem ‘udan’loo bhagamga rendo vidata bidding prakriya praarambhamaindi. vividha rootlalo vimaanaalu nadapadaaniki aasaktigala vimaanayaana samsthalu bidding daakhalu cheyavachani raju telipaaru. guruvaram naadu dhilleelooni tana kaaryaalayamlo erpaatu chesina vilekarula samavesamlo aayana matladaru. modati vidatalo udaanku manchi spandana raavadamtho rendo vidatanu praarambhinchaamani telipaaru. konni nibandhanalu maarchinatlu velladinchaaru.  pathakamlo bhagamga helicapter prayaanamlo kuudaa konni maarpulu teesukakochamani telipaaru. aandhrapradeshloni gannavaram vimaanaasrayaanni antarjaatiiya sthaayi vimaanaasrayamgaa prakatistuu kendra mantrivargam nirnayam teesukunna nepathyamlo vistaranaku rashtra prabhutvam 700 ekaraala bhoomini ketayinchindani gurtu chesaru. vegamgaa panulu jarugutunnaayani, twaragaa deenni puurti cheyadaaniki charyalu teesukuntunnamani vivarinchaaru.